armvectores/hy_wikipedia_2023 huggingface dataset:
Կարագանդայի մարզ

Կարագանդայի մարզ (ղազ.՝ Қарағанды облысы), մարզ Ղազախստանում։ Կազմվել է 1932 թվականի մարտի 10-ին։ Տարածությունը 85, 6 հազար կմ քառակուսի է, բնակչությունը՝ 1253 հազար։ Բաժանվում է 9 վարչական շրջանի, ունի 6 քաղաք, 16 քտա։ Կենտրոնը՝ Կարագանդա։ 1958 թվականին պարգևատրվել է Լենինի շքանշանով։
Գտնվում է Ղազախական մանրաբլուրի սահմաններում, որտեղ առանձին զանգվածներով աչքի են ընկնում Կարկարալի (Կոմսոմոլի լեռնագագաթով, 1403 մ), Կենտ (1469 մ), Կու (1366 մ), Կոշչուբայ (1559 մ), Կարակուիս (1327 մ) և այլ մնացորդային լեռները։ Մարզի տարածքը հյուսիսում և հյուսիս-արևմուտքում աստիճանաբար ցածրանում Է։ Արևմտյան մասը մանրաբլրային ռելիեֆ ունեցող հարթավայր Է։
Օգտակար հանածոներից կան ածուխ, երկաթ, կապար, ցինկ, հրակայուն կավ, կրաքար և այլն։ Կլիման խիստ ցամաքային Է։ Հունվարի միջին ջերմաստիճանը -15 °C-ից -17 °C Է, հուլիսինը՝ 19 °C-ից - 21 °C։ Տեղումները հարթավայրերում 250-300 մմ են, բարձրադիր մասերում՝ 350-400 մմ։ Վեգետացիոն շրջանը 105-115 օր Է։
Խոշոր գետը Նուրան Է։
Կարագանդայի մարզի հյուսիսում գերակշռում են կարբոնատային սևահողերը, կենտրոնական գոտում՝ մուգ շագանակագույն հողերը։ Բնորոշ Է խոտաթփուտային, լեռներում՝ անտառային բուսականությունը։
Կենդանիներից կան վայրի ոչխար, կզաքիս, այծյամ, գայլ, աղվես, մշկամուկ, գորշուկ, թռչուններից՝ կռունկ, արոս, տափաստանային արծիվ և այլն։
Հիմնական բնակիչները ղազախներն են, բնակվում են նաև՝ ռուսներ, ուկրաինացիներ, թաթարներ, բելառուսներ և այլք։ Միջին խտությունը 1 քառակուսի մետրի վրա 14, 7 մարդ Է, քաղաքային բնակչությունը՝ 86%։ Խոշոր քաղաքներն են՝ Կարագանդան, Տեմիրտաուն, Մարանը, Շախտինսկը, Աբայը, Կարկարալինսկը։
Գերակշռում Է հանքային հումքի արդյունահանման ու վերամշակման արդյունաբերությունը, հացահատիկի մշակությունն ու անասնապահությունը։ Էներգետիկան խարսխված Է տեղական ածխի վրա։ Առավել խոշոր ջերմակայանները գտնվում են Աբայում, Կարագանդայում, Տեմիրտաուում։ Առաջատար են՝ ածխարդյունաբերությունը և սև մետալուրգիան։ Զարգացած են նաև մեքենաշինությունը, շինանյութերի արտադրությունը, քիմիական, թեթև ու սննդի արդյունաբերությունը։ Մշակում են հացահատիկ, կարտոֆիլ, տեխնիկական և բանջարաբոստանային կուլտուրաներ։
Երկաթուղիների երկարությունը 581 կմ Է, ավտոճանապարհներինը՝ 4, 2 հազար կմ։ Կարագանդան օդային տրանսպորտով կապված Է Ալմա-Աթայի, Մոսկվայի և այլ քաղաքների հետ։ Ունի համալսարան, պոլիտեխնիկական, բժշկական, կոոպերատիվ, ֆիզիկական դաստիարակության ինստիտուտներ, 2 թանգարան, 2 դրամատիկական և երաժշտական կոմեդիայի թատրոններ, ֆիլհարմոնիա, մարզային 2 թերթ։


== Ծանոթագրություններ ==
Մերի Շահբազյան

Մերի Աղասու Շահբազյան (դեկտեմբերի 26, 1932(1932-12-26), Սոչի, Հյուսիսկովկասյան երկրամաս, ՌԽՖՍՀ, ԽՍՀՄ), հայ դերասանուհի։


== Կենսագրություն ==
Մերի Շահբազյանը ծնվել է 1932 թվականին Սոչիում։ 1941 թվականին տեղափոխվել է Երևան, ստացել միջնակարգ կրթություն, այնուհետև՝ 1953-1958 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում` Վավիկ Վարդանյանի արվեստանոցում։ 1958 թվականից աշխատում է Երևանի Հակոբ Պարոնյանի անվան երաժշտական կոմեդիայի պետական թատրոնում։Կյանքից հեռացել է 2021 թվականի հուլիսի 29֊ին 88 տարեկան հասակում


== Ներկայացումներ ==
Ալյոնուշկա՝ Կաթնաուխովա-Բրաուսևիչի «Ալվան ծաղիկ»
Ջենի՝ Դ. Պսաֆասի «Պահանջվում է ստախոս»
Հերո՝ Ուիլյամ Շեքսպիրի «Ոչնչից մեծ աղմուկ»
Տիկին Պեչ՝ «Վինձորի զվարճասեր կանայք»
Անժելիկա՝ Մոլիերի «Ժորժ Դանդեն»
Զարինե՝ Ժորա Հարությունյանի «Գլխի գինն է 50 միլիոն»
Նանա՝ Գ. Շահինյանի «Թութակները վանդակում»
Կոլոմբինա՝ Կառլո Գոլդոնիի «Վենետիկյան երկվորյակներ»
Մայա` «Ծղնեթցի Մայան»
Ալյոշա` «Հրաշալի օր»
Վանիկ`«Շշմեցուցիչ հարված»
Ժոզեֆինա` Ս. Ջրբաշյանի «Երազիկ»
Սաթենիկ` Ա. Պապայանի «Երևանյան վարդեր»
Օլգա` «Հրաշալի օր»
Սոնա և Կեկել` «Հին Թիֆլիսում»
Վհուկ` «Կողպեքի գաղտնիքը»
Ռոզ` «Չարշըլը Արթին աղա»
Շուշո` «Փարիզեցի փեսան»
Շողիկ` Ա. Այվազյանի «Ուշ լինի-նուշ լինի»
Ստասի` Ի. Կալմանի «Սիլվա»
Շուրա` «Ռոմեոն իմ հարևան»
Խամփերի` Գաբրիել Սունդուկյանի «Խաթաբալա»
Տատիկ` Ա. Ցագարելիի «Խանումի արարքները»
Էննի՝ Բրանդոյի «Չարլեի մորաքույրը»
Սիրան՝ Գրիգոր Տեր-Գրիգորյանի «Իմ սիրելի Ժորժ»


== Պարգևներ ==
ՀՀ մշակույթի նախարարության ոսկե մեդալ, 2017 թ.


== Ծանոթագրություններ ==
Պետրոս I-ի հուշարձան (Նիժնի Նովգորոդ)

Պետրոս I-ի հուշարձան (ռուս.՝ Памятник Петру I), կայսր Պետրոս I-ի հուշարձանը Նիժնի Նովգորոդ քաղաքում։ Հուշարձանը տեղադրվել  է 2014 թվականի սեպտեմբերի 24-ին՝ Նիժնի Նովգորոդի Կրեմլի Զաչատևսկի աշտարակի դիմաց։ Հուշարձանի հեղինակներն են նիժնինովգորոդցի քանդակագործ Ալեքսեյ Շչիտովը և ճարտարապետ Սերգեյ Շորոխովը։


== Նկարագրություն ==
Պետրոս I-ի հուշարձանն իրենից ներկայացնում է իրական չափերի ահեղ կայսեր կանգնած կերպարը։ Արձանի բարձրությունը 3,7 մետր է։ Այն ամբողջությամբ ձուլվել է բրոնզից, պատվանդանը՝ գրանիտից և բետոնից է՝  3 մետր բարձրությամբ։ Հուշարձանի ընդհանուր բարձրությունը 6,7 մետր է։
Արքանի դիրքը հեռավոր կերպով հիշեցնում է Արխանգելսկում տեղադրված հայտնի հուշարձանը և պատկերված է հինգհարյուր ռուբլիանոց թղթադրամի վրա։ Սակայն, ավելի մանրակրկիտ զննությամբ երևում է, որ այդպես չէ։ Պետրոս I-ը կանգնած է աջ ոտքը առաջ դրած։ Կարծես նա առաջ է ընթանում, հեռուն նայելով։ Աջ ձեռքում որոշումն է.

Միապետի գոտու վրա  ամրացված է գավազանը, իսկ ձախ ձեռքը հետևում է պահել։ Պետրոս I-ը կանգնած է  դեմքով դեպի Վոլգա գետը՝ հայացքը հառած Վոլժյան տարածքներին և Բոր քաղաքին, իսկ հետևում Կրեմլն է։


== Պատմություն ==
Պետրոս I-ը երկու անգամ այցելել է Նիժնի Նովգորոդ։ Առաջին անգամ նա կանգ առավ քաղաքում 1695 թվականին դեպի Ազով ուղաևորության ճանապարհին։ Տունը, որտեղ կայսրը կանգ է առել հետագայում անվանել է «Պետրոսի I-ի տնակ»։ 1714 թվականինին Պետրոս I-ը ստորագրել է Նիժնի Նովգորոդի նահանգի ստեղծման մասին հրամանագիր։ Երկրորդ անգամ այցելել է 1722 թվականին Պարսկաստանի դեմ արշավի ժամանակ։ Նա պատվիրել է կառուցել նավաշինարան՝ նոր տեսակի նավեր կառուցելու համար։ Մայիսի 30-ին կայսրը քաղաքում տոնել է իր 50-ամյակը։


=== Հուշարձանի բացում ===
Նիժնի Նովգորոդի մարզի ղեկավար Վալերի Շանցևը որոշել է Կրեմլի Զաչատևսկի աշտարակի դիմաց կանգնեցնել կայսրի բրոնզե հուշարձանը։ Այսպիսով, նա որոշել է քաղաքի բնակիչներին ցույց տալ, թե ինչ ներդրում ունի Պետրոսի I-ը Նիժնի Նովգորոդի զարգացման գործում։ Շանցևը հուշարձանի բացումը կատարել է Նիժնի Նովգորոդի մարզի 300-ամյա հոբելյանի օրը։ Իր բլոգում նահանգապետը գրել է՝


== Ծանոթագրություններ ==
Մեջիթլու (Բասենի գավառ)

Անվան այլ կիրառումների համար տե՛ս՝ Մեջիթլու (այլ կիրառումներ)Մեջիթլու, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Հասանկալա քաղաքից 25-26 կմ հարավ-արևելք։


== Պատմություն ==
1915 թվականի Մեծ եղեռնի ժամանակ 15 հայ ընտանիք գաղթել է Արևելյան Հայաստան։


== Բնակչություն ==
1877-1878 թվականներին ուներ 30 տուն` 210 բնակչով, իսկ XX դարի սկզբին 50 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հայ վաճառական

«Հայ վաճառական», Հովհաննես Թումանյանի բանաստեղծություններից՝ գրված 1883 թվականին։


== Պատմություն ==
Հովհաննես Թումանյանն այս բանաստեղծությունը գրել է 1883 թվականին։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 11) պահվում է մեկ սևագիր-ինքնագիր, թվագրված՝ «1882 ամի, Տփխիս»։ Թվագրությոան կողքին, սակայն, Թումանյանը գրել է, «Դեռ  Թիֆլիս չէի եկած, որ Ջալալօղլի այս ոտ‹անավոր› կարդացի»։
Առաջին անգամ տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 430-431)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։


== Ծանոթագրություններ ==
Օրլովկա (գյուղ, Սմոլենսկի շրջան)

Անվան այլ կիրառումների համար տե՛ս՝ ՕրլովկաՕրլովկա (ռուս.՝ Орловка), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաչկորտաշ

Կաչկորտաշ (ռուս.՝ Качкорташ), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Բակսան գետի աջ ափին 100 կմ հեռավորության վրա։ Գետի երկարությունը 11 կմ է, ավազանի տարածքը 46,3 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004628
Հիդրոլոգիական ուսումնասիրությունների կոդը - 108200462
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==
Ժելուդկովո (գյուղ, Սաֆոնովսկի շրջան)

Ժելուդկովո (ռուս.՝ Желудково), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դադեշ

Դադեշ (վրաց.՝ დადეში), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում։


== Դիրքը ==
Ի սկզբանե Դադեշ գյուղն իր աշխարհագրական դիրքով ընդգրկված է պատմական Մեծ Հայքի Գուգարք նահանգի գավառներից՝ Վերին Ջավախք֊ի կազմում։
Աշխարհաքաղաքական վայրիվերումներից ելնելով Դադեշ գյուղը ներկա պահին գտնվում է Վրաստանի կազմում, Սամցխե-Ջավախքի Ախալքալաք շրջանում՝  Ախալքալաքից ուղիղ գծով 13 կմ հարավ-արևմուտք,  ծ.մ. 1880-1992 մ բարձրության վրա, Թուրքիա-Վրաստան սահմանով ձգվող ջրբաժան լեռնաշղթայի հյուսիսահայաց ստորոտին։


== Բնակչությունը ==
Ըստ 2014 թվականի մարդահամարի տվյալների, գյուղի բնակչությունը կազմում է 760 մարդ։


== Պատմությունը ==
Հայաբնակ Դադեշ գյուղի բնակիչների նախնիները եկել են 1828-1830 թվականներին Արևմտյան Հայաստանի, Էրզրումի նահանգի Աշկալա, Ջինիս գյուղերից, Մուշից, Կարսից, Արդահանից։ Նախ բնակություն են հաստատել Չիֆիկ և Չամդուրա գյուղերում, ապա 1845-46 թվականներին տեղափոխվել են Դադեշ, որտեղ մինչ իրենց ներգաղթն ու վերաբնակվելը ապրում էր բնիկների 14 հայ ընտանիք։
Վարելահողերի ընդհանուր տարածքը կազմում է 806 հա, խոտհարքեր՝ 170 հա, արոտավայրեր՝ 1597 հա։
Բնակչությունը հիմնականում զբաղվում է անասնապահությամբ և հողագործությամբ։ Գյուղում գործում են միջնակարգ դպրոց, դպրոցում սովորում է շուրջ 116 աշակերտ, դասավանդում՝ 33 ուսուցիչ։
Գյուղում պահպանված ուշագրավ կառույցներից է Սբ. Աստվածածին հին եկեղեցին։ 1867թ. հին եկեղեցուն հարավից կից կառուցվել է նոր ու ավելի ընդարձակ համանուն եկեղեցի։ Երկարամյա դադարից հետո, 2014 թ․, ծագումով Դադեշ գյուղից, Լյուդվիգ և Վալենտինա Թումասյանների նախաձեռնությամբ սկսվում է եկեղեցու վերանորոգման-վերակառուցման աշխատանքները, ավարտուն տեսքի է բերվում 2017 թ․։


== Ծանոթագրություններ ==
Մարտին Սահակյան

Մարտին Մինասի Սահակյան (հունիսի 13, 1884(1884-06-13), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - 1939, Մոսկվա, ԽՍՀՄ), հայ բոլշևիկ հեղափոխական, Հայաստանում խորհրդային ռեժիմի հաստատման աջակից, ԽՄԿԿ անդամ (1906)։
1906 թվականին ավարտել է Թիֆլիսի Ներսիսյան դպրոցը և 1914 թվականին Մոսկվայի առևտրի ինստիտուտի տնտեսագիտական ֆակուլտետը։ Հեղափոխական գործունեության մեջ է ընդգրկվել 1906 թվականից՝ Սարիղամիշում։ Մոսկվայում ուսանելու տարիներին մասնակցել է ցույցերի։ 1918-ին տեղափոխվել է Հյուսիսային Կովկաս, աշխատել Արմավիրում, Պյատիգորսկում և Վլադիկավկազում։ Եղել է «Կուբանսկայա պրավդա» («Кубанская правда») թերթի գլխավոր խմբագրի տեղակալ, Պետբանկի տնօրեն։ 1920 թվականին տեղափոխվել է Հայաստան։ Բոլշևիկների մայիսյան ապստամբության պարտությունից հետո ձերբակալվել և բանտարկվել է։ Մինչև 1930 թվականը, Սահակյանը աշխատել է որպես Գյուղբանկի և Կոմունալ բանկերի կառավարիչ, Պետպլանի նախագահ, Անդրֆեդերացիայի ֆինժողկոմատի լիազոր Հայաստանում։ 1930 թվականին տեղափոխվել է Թիֆլիս, նշանակվել ֆինժողկոմատի բաժնի վարիչ։ Կյանքի վերջին տարիներին Սահակյանը աշխատել է Մոսկվայում։
Փորսուղ (այլ կիրառումներ)

Փորսուղ, կարող է վերաբերել՝

Փորսուղ - գյուղ Արևմտյան Հայաստանում, Տրապիզոնի վիլայեթի Չարշամբայի գավառում
Փորսուղ - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
(7319) Կատերֆելդ

(7319) Կատերֆելդ (անգլ.՝ Katterfeld), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,245957 ա. մ., առավելագույնը մոտենում է 2,0017 ա. մ. հեռավորության վրա և հեռանում 2,4902 ա. մ.։ Արեգակի շուրջ մեկ ամբողջական պտույտ է կատարում 1229,42 երկրային օրվա ընթացքում, իր ուղեծրով շարժվելով միջինում 0,292821 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7319) Կատերֆելդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օպրիշենի

Օպրիշենի (ուկրաիներեն՝ Опришени), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Օպրիշենի գյուղում բնակվում էր 2 408 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աիջալ

Աիջալ, Այզայուլ (Այզոլ, հինդի՝ आइज़ोल Āizol, բենգալերեն՝ আইজল, Āijal, անգլ.՝ Aizawl), քաղաք Հնդկաստան արևելյան հատվածում։ Միզորամ նահանգի վարչական կենտրոն։ Նահանգի խոշորագույն բնակավայրն է՝ 291 822 բնակչությամբ։ Աիջալը հիմնադրվել է 1894 թվականին։


== Ֆիզիկա-աշխարհագրական բնութագիր ==
Աիջալը գտնվում է հյուսիսային արևադարձից հյուսիս՝ Միզորամի հյուսիսում։ Քաղաքը տեղակայված է լեռնաշղթայի վրա, որի արևմուտքում գտնվում է Տլոնգ գետի հովիտը, իսկ արևելքում՝ Տուրիալ գետի հովիտը։ Միջին բարձրություն ծովի մակարդակից կազմում է 1 132 մետր։


=== Կլիմա ===
Աիջալն ունի մեղմ, արևադարձային կլիմա, որը կապված է նրա դիրքադրության և ծովի մակարդակից բարձրության հետ։ Կյոպպենի կլիմաների դասակարգման համաձայն՝ քաղաքի կլիման դասակարգում է որպես մերձարևադարձային մուսսոնային կլիմա (Cwa): Ամռան միջին ջերմաստիճանը կազմում է 20-30 C, իսկ ձմռան միջին ջերմաստիճանը՝ 11-21 C:


== Բնակչություն ==
2011 թվականի մարդահամարի տվյալների համաձայն՝ քաղաքի բնակչությունը կազմել է 291 822 մարդ, որոնցից 143 803-ը՝ տղամարդիկ և 148 019-ը՝ կանայք։ Գրագիտության միջին մակարդակը կազմում է 98,80 % (տղամարդկանց մոտ 99,30 %, իսկ կանանց՝ 98,31 %):
2005 թվականին Աիջալ քաղաքի բնակչությունը կազմել է 256 399 մարդ, որոնցից 124 917-ը՝ տղամարդիկ և 131 482-ը՝ կանայք։


== Տնտեսություն ==
Աիջալում տեղակայված են նահանգի հիմնական բանկերի գրասենյակները։ Նաև քաղաքում տեղակայված է 3-աստղանի հյուրանոց՝ Hotel Regency: Աիջալը նահանգի կարևորագույն առևտրային և ֆինանսական կենտրոնն է։


== Տրանսպորտ ==

Քաղաքը սպասարկում է Լենգպուի օդանավակայանը։ Նրանից իրականացվում են կանոնավոր թռիչքներ դեպի Կալկաթա, Գուվահատի, Իմպհալ։
Ազգային № 54 մայրուղին քաղաքը միացնում է Սիլչարի հետ, № 40-ը՝ Ագարթալայի հետ և № 150-ը՝ Իմպհալի հետ։ Հասարակական տրանսպորտը ներկայացված է տաքսիով և մասնավոր ավտոբուսներով։


== Զբոսաշրջություն ==
Նահանգի կառավարությունը ոչ քիչ ջանքեր է գործադրում զբոսշրջիկների գրավման համար՝ կառուցվում են զբոսաշրջային կոմպլեքսներ, անցկացվում են փառատոններ։ Քաղաքի շրջակայքը զբոսաշրջիկներին հետաքրքրում է իր գեղեցիկ բնությամբ։


=== Տեսարժան վայրեր ===
Միզորամ նահանգի թանգարանը տեղակայված է քաղաքի կենտրոնում գտնվող ՄըքԴոնալդ բլրի վրա։ Չնայած փոքր չափսերին այն նշանավոր է պատմական մասունքների, հնագույն զգեստների և ավանդական գործիքների հետաքրքիր հավաքածուներով։
Սոլոմոնի վանք
Աիջալից 12 կմ հեռավորության վրա գտնվող ավանդական Ռեյեկ գյուղը
Հմույֆանգ, լեռ կուսական անտառներով, որը տեղակայված է Աիջալից 50 կմ հեռավորության վրա։


== Ծանոթագրություններ ==


== Արտաքին հղումներ ==
The Zozam times
Aizawl website
Գորքեր

Գորքեր, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Մտնում էր Խոտորջրի գյուղախմբի մեջ։


== Պատմություն ==
Բնակիչները կոտորվել և արտաքսվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 89 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու այգեգործությունն էր։


== Պատմամշակութային կառույցներ ==
Գորքերն ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պինեգա (այլ կիրառումներ)

Պինեգա, կարող է վերաբերել՝

Պինեգա - գետ Ռուսաստանում
Պինեգա - գյուղ Ռուսաստանի Արխանգելսկի մարզի Պինեժսկի շրջանի կազմում
Վոլֆրամի հանքանյութեր

Վոլֆրամի հանքանյութեր, վոլֆրամ պարունակող բնական միացություններ, որոնցից տնտեսապես շահավետ է մետաղի կորզումը։ Վոլֆրամի հիմնական միներալներն են՝ վոլֆրամիտը (74—76% W03) և շեելիտը (80% W03)։ Վոլֆրամի Հանքանյութեր հաճախ պարունակում են այլ օգտակար բաղադրամասեր (անագ, մոլիբդեն, բերիլիում, ոսկի, պղինձ, կապար և ցինկ)։ Վոլֆրամի ներծին հանքավայրերը ետմագմատիկ, պնեմատոլիտային կամ հիդրոթերմալ են և գենետիկորեն կապված են գրանիտային ինտրուզիաների հետ։ Առանձնացվում են վոլֆրամի հանքանութերի մի շարք գլխավոր տիպեր՝ գրանիտների կամ գրանիտ-պորֆիրների ալբիտացված, գրեյզենացված և քվարցացած գմբեթներ ու շտոկեր վոլֆրամիտի մանր ներփակումների, քվարց-դաշտասպաթային, քվարց-տոպազային և քվարցային երակներ վոլֆրամիտի, սակավ շեելիտի, կասիտերիտի, բերիլի պարունակությամբ, քվարց-շեելիտային երակներ են։ Առավել հարուստ են երակային տիպի հանքավայրերը, որոնք հաճախ պարունակում են մինչև մի քանի տոկոս W03։ Ամենախոշորը սկառնային և շտոկվերկային տիպի հանքավայրերն են։ Արմատական հանքավայրերի լվացման հետևանքով կարող են առաջանալ դելյուվիալ և ալյուվիալ ցրոններ, որոնք պարունակում են վոլֆրամիտ և շեելիտ։ Վոլֆրամի հանքանութերի խոշոր հանքավայրեր կան Ռուսաստանում, Ղազախստանում, Չինաստան, Հյուսիսային Կորեայում, Միացյալ Նահանգներում։
Վիրովկա

Վիրովկա (ուկրաիներեն՝ Вирівка), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Վիրովկա գյուղում բնակվում էր 1 302 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գայանե Չիլոյան

Գայանե Չիլոյան (սեպտեմբերի 27, 2000(2000-09-27), Երևան, Հայաստան), հայ թեթևատլետուհի, կարճ տարածության  (սպրինտ) վազորդ, Հայաստանի աթլետիկայի հավաքականի անդամ, ազգային առաջնությունների հաղթող և մեդալակիր, մի քանի սպրինտային մարզաձևերում Հայաստանի գործող ռեկորդակիր, Ռիո դե Ժանեյրոյի ամառային Օլիմպիական խաղերի մասնակից։


== Կենսագրություն ==
Գայանե Չիլոյանը ծնվել է 2000 թվականի սեպտեմբերի 27-ին Երևան քաղաքում։ 10 տարեկանից սկսել է զբաղվել թեթև ատլետիկայով։
Կարճ տարածության վազքում առաջին լուրջ հաջողությանը հասել է 2016 թվականին՝ 15 տարեկանում, երբ Արտաշատում Հայաստանի առաջնության ժամանակ սահմանել է իր անձնական ռեկորդները 100 և 200 մետր տարածություններում՝ համապատասխանաբար 11,54 վայրկյան և 23,16 վայրկյան։ Լրացրել է օլիմպիական խաղերին մասնակցելու նորմատիվը, դարձել Հայաստանի հավաքականի անդամ և ձեռք բերել Ռիո դե Ժանեյրոյի ուղեգիր։ Օլիմպիադայի մեկնարկին չի կարողացել հաղթահարել  որակավորման փուլը և դուրս է մնացել։
Դարձել է Հայաստանի պատմության մեջ Օլիմպիական խաղերի ամենաերիտասարդ մասնակիցը։
Ռիոյի օլիմպիադայից հետո Չիլոյանը մնացել է Հայաստանի թեթև ատլետիկայի հավաքականի կազմում և մասնակցել միջազգային մրցաշարերի։ 2017 թվականին Ստամբուլում տեղի ունեցած Բալկանյանը երկրների երիտասարդների առաջնությունում Գայանե Չիլոյանը 100 մետր վազքում գրանցել է 12.28 վայրկյան արդյունք և զբաղեցրել առաջին տեղը։


== Ծանոթագրություններ ==


== Արտաքին հղումներ ==
ATHLETE NAME Gayane CHILOYAN
Gajane Tschilojan Archived 2020-04-18 at the Wayback Machine. bei sports-reference.com (englisch)
Vorstellung von Gajane Tschilojan auf der Website des Nationales Olympisches Komitee Armeniens|Nationalen Olympischen Komitees Armeniens (armenisch)
Տենագրա II աստղադիտարան

Տենագրա II աստղադիտարան (անգլ.՝ Tenagra II Observatory, աստղադիտարանի կոդը` — «926»), աստղադիտարան ԱՄՆ-ի Արիզոնա նահանգի Նոգալես քաղաքի մոտ, Թուսոն քաղաքից հարավ։ Հիմնադրվել է 2000 թվականին։ Աստղադիտարանի ղեկավարն է Մայքլ Շվարցը։
Առաջին աստղադիտարաններից էր, որը սկսեց տրամադրել հեռահար հասանելություն աստղադիտակներին, արդեն 2001 թվականին։


== Աստղադիտարանի գործիքներ ==
81-սմ f/7 Ռիչի-Կրետյեն տեսակի աստղադիտակ Tenagra II (ավտոմատացված)
41-սմ աստղադիտակ f/3.75 - աստղաչափ - Tenagra III ավտոմատացված աստղադիտակ


== Հիմնական նվաճումները ==
Հայտնաբերվել են ավելին քան 130 համարակալված աստերոիդ
Գերնոր աստղերի բազմաթիվ փայլատակումների հայտնաբերում - Tenagra Observatory Supernova Search նախագիծ
C/2011 K1 (Շվարց-Օլսվորեմ) գիսաստղի հայտնաբերում
2010 LN14 և 2010 KA8 մերձերկրյա աստերոիդների հայտնաբերում
96372 աստղաչափական դիտարկումներ հրապարակված 2000-ից 2011 թվականները


== Ծանոթագրություններ ==


== Արտաքին հղումներ ==
Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Tenagra II Observatory» բառերով
Տիմիրյազևկա (ավան, Բելոպոլիեի շրջան)

Անվան այլ կիրառումների համար տե՛ս՝ ՏիմիրյազևկաՏիմիրյազևկա (ուկրաիներեն՝ Тімірязєвка), ավան Ուկրաինայի Սումիի մարզի Բելոպոլիեի շրջանում։
2001 թվականի տվյալներով Տիմիրյազևկա ավանում բնակվում էր 256 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ելիզավետա Պետրովնայի ամառային պալատ

Չպահպանված կայսերական նստավայր Սանկտ Պետերբուրգում, կառուցված Բ. Ֆ. Ռաստրելլիի կողմից 1741-1744 թվականներին, այն տեղում, որտեղ հիմա գտնվում է Միխայլովյան պալատըː Քանդվել է 1796 թվականինː


== Կառուցման պատմությունը ==
1712 թվականին Մոյկա գետի հարավային ափին, այն վայրում որտեղ հիմա Միխայլովյան այգու պավիլիոնն է, Եկատերինա Ալլեքսեևնայի համար կառուցվեց մի ոչ մեծ կալվածատուն, որն ուներ ոսկեզօծված սրածայր գմբեթով աշտարակ և կրում էր հավակնոտ «Ոսկե ապարանք» անվանումըː Կալվածքի ուղղությամբ ձգվում էր Մեծ մարգագետինը, որը ստացավ Թագավորական մարգագետին անունy, հենց սա է ամենաշատը օգտագործվելու XVIII և XIX դարերումːԴղյակի տարածքը անվանում են երրորդ ամառային այգիː Կամեր-յունկեր հերցոգ Բերխոլցը 1721 թվականի հուլիսի 11-ին, գրում է. 

Այգեպան Էկլիբեն թագուհու ջերմոցներում աճեցնում էր հյուսիսային լայնության համար ոչ տիպիկ մրգեր՝ անանաս, բանան և այլնː


== Գրականություն ==
↑ Шварц В. С. Архитектурный ансамбль Марсова поля. — Л.: Искусство. Ленинградское отделение, 1989.
↑ Перейти к: 1 2 3 4 5 сост. Иванова В. П. Сады и парки Ленинграда. — М.: Лениздат, 1981.
↑ Научный каталог. Архитектурная графика России. Первая половина XVIII века. — Л.: Искусство. Ленинградское отделение, 1981.
↑ Перейти к: 1 2 3 Каталог. Франческо Бартоломео Растрелли. — СПб.: Лицей, 2000.
↑ Перейти к: 1 2 Аксонометрический план Санкт-Петербурга 1765—1773 гг. — СПб.: Крига, 2003.
↑ Перейти к: 1 2 3 Тарановская М. З. Карл Росси. — Л.: Стройиздат, 1980.
↑ Научный каталог. Архитектурная графика России. Первая половина XVIII века. — Л.: Искусство. Ленинградское отделение, 1981.
↑ Писаренко К. А. Русский двор в царствование Елизаветы Петровны. — М.: Молодая гвардия, 2003.
C-քվարկ

c-քվարկ, հմայված քվարկ (որտեղից էլ նշանակումը՝ անգլ.՝ charm՝ հմայք, ըստ զանգվածի մեծության երրորդ քվարկը, տարրական մասնիկ։ Հմայված քվարկները հայտնաբերվել են հադրոններում՝ քվարկներից կազմված ներատոմային մասնիկներում։ Հմայված քվարկ պարունակող հադրոններից են ψ-մեզոնը, D-մեզոնը, հմայված սիգմա-բարիոնը և այլն։
Տարօրինակ քվարկի հետ միասին հմայված քվարկը պատկանում է տարրական մասնիկների երկրորդ սերնդին։ Էլեկտրական լիցքը +2⁄3 e է, զանգվածը՝ մոտ 1.29 ԳէՎ/c2։ Մյուս բոլոր քվարկների նման հմայված քվարկը ½ սպինով ֆերմիոն է և մասնակցում է բոլոր չորս հիմնարար փոխազդեցություններին՝ գրավիտացիային, էլեկտրամագնիսականությանը, թույլ և ուժեղ փոխազդեցություններին։ Հմայված քվարկի հակամասնիկը հմայված հակաքվարկն է (անգլիալեզու գրականության մեջ կոչվում է նաև հակահմայված քվարկ կամ պարզապես հակահմայք), որը տարբերվում է նրանից միայն որոշ մեծությունների նշանով։
Այս չորրորդ քվարկի գոյությունը մոտ 1964 թ. կանխագուշակել են մի շարք գիտնականներ (օրինակ՝ Ջեյմս Բյորկենը և Շելդոն Գլեշոուն), սակայն կանխատեսումը սովորաբար վերագրվում է Շելդոն Գլեշոուին, Իոանես Իլոպուլոսին և Լուչիանո Մայանիին 1970 թ. (ԳԻՄ-մեխանիզմ)։ Հայտնաբերված առաջին հմայված մասնիկը (հմայված քվարկ պարունակող մասնիկը) փսի-մեզոնն էր, որը հայտնաբերվեց Ստանֆորդի գծային արագացուցչային կենտրոնում (SLAC), Բերթոն Ռիխտերի ղեկավարությամբ, մեկ ուրիշ հայտնաբերում գրանցվեց Բրուքհեյվնի ազգային լաբորատորիայում (BNL), Սամուել Թինգի ղեկավարությամբ։
1974 թ. փսի-մեզոնի, հետևաբար (հմայված քվարկի) հայտնագործումը սկիզբ դրեց մի շարք կարևորագույն հայտնագործությունների, որոնք միասին հայտնի են ֆիզկայի Նոյեմբերյան հեղափոխություն անունով։


== Հմայված քվարկ պարունակող հադրոններ ==
Հմայված քվարկ պարունակող հադրոններից են՝

D-մեզոնը, պարունակում է հմայված քվարկ (կամ նրա հակամասնիկը) և վերև կամ ներքև քվարկ։
Տարօրինակ D-մեզոնը պարունակում է հմայված քվարկ և տարօրինակ քվարկ։
Փսի մասնիկը պարունակում է հմայված քվարկ և հմայված հակաքվարկ։
Հմայված բարիոնները (օրինակ՝ հմայված լամբդա-պլյուս)։


== Տես նաև ==
Տարօրինակ քվարկ
Քվարկային մոդել


== Ծանոթագրություններ ==


== Գրականություն ==
R. Nave։ «Quarks»։ HyperPhysics։ Georgia State University, Department of Physics and Astronomy։ Վերցված է 2008 թ․ հունիսի 29 
A. Pickering (1984)։ Constructing Quarks։ University of Chicago Press։ էջեր 114–125։ ISBN 0-226-66799-5
Յուշինո (գյուղ, Սիչովսկի շրջան)

Անվան այլ կիրառումների համար տե՛ս՝ ՅուշինոՅուշինո (ռուս.՝ Юшино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 234 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանիտոբա (լիճ)

Մանիտոբան (Manitoba), լիճ է Կանադայի հարավային մասում, Մանիտոբա նահանգում։ Քաղաքը գտնվում է նահանգակենտրոն Վինիպեգից 75 կմ հեռավորության վրա։ Աշխարհագրական կոորդինատներն են՝ 51°00′ հս․ լ. 98°45′ ամ. ե.։ Լիճը սնուցվում է տարբեր գետերից, որոնք թափվում են այնտեղ։ Լճի հյուսիսարևելյան մասից սկիզբ է առնում Դոֆին գետը։ Լիճը ծանծաղ լիճ է։ Առավելագույն խորությունը 7 մետր է։


== Ծանոթագրություններ ==
SOS (երգ, Ավիչի)

«SOS», շվեդ դիջեյ Ավիչիի առաջին հետմահո սինգլը, որ թողարկվել է պրոդյուսերներ Ալբին Նեդերի ու Քրիստոֆեր Ֆոգելմարկի մասնակցությամբ և ամերիկացի երգիչ Ալոե Բլեքի վոկալով։ Այն թողարկվել է 2019 թվականի ապրիլի 10-ին և ընդգրկվել Ավիչիի առաջին հետմահու ալբոմում, որը թողարկվել է 2019 թվականի հունիսի 6-ին։
Երգը թողարկվել է հոլովակով, որում եղել են մեկնաբանություններ Ավիչիի հիշատակի կայքից։ Սինգլի թողարկումից երկու ժամ առաջ ներկայացվել է նրա ստեղծման պատմությանը նվիրված տեսանյութ՝ «Avicii — The Story Behind „SOS“ ft. Aloe Blacc»։ Առաջին անգամ երգի մասին հայտարարվել է «Avicii — The Story Behind The Album „TIM“» հոլովակում։


== Նախապատրաստում ==
2018 թվականի ապրիլին Ավիչիի մահվանից հետո երգն ավարտին է հասցվել հեղինակների ու պրոդյուսերների խմբի կողմից։ Մինչ դիջեյի մահն արված է եղել աշխատանքի ≈ 75-80%։
Երգի վրա աշխատող պրոդյուսերների խմբում ընդգրկվել են Քրիստոֆեր Ֆոգելմարկն ու Ալբին Նեդլերը, որոնք նախկինում աշխատել էին Ավիչիի հետ Pure Grinding երգի վրա, որը ներառվել էր Stories ալբոմում 2015 թվականին։
Համապրոդյուսերներ Քրիստոֆեր Ֆոգելմարկն ու Ալբին Նեդլերը երգի վրա աշխատելիս հաստատել են, որ Թիմի (Ավիչիի) մահվանից հետո իրենք ստացել են MIDI (աշխատանքային ֆայլ) երգի համար, որն ստեղծել էր Թիմը, և պնդում են, որ երգում բոլոր ձայներն ու նոտաները հենց Թիմից են, առանց որոշակի լրացուցիչ աշխատանքի, բացառությամբ Ալեո Բլեքի վոկալի, որին Ավիչին երաշխավորել է որպես վոկալիստ իր վերջին նամակներից մեկում։


== Երգի հեղինակներ ==
Ավիչի – երգի հեղինակ, պրոդյուսեր, ստեղնաշարայիններ, ծրագրավորում
Ալբին Նեդլեր – երգի հեղինակ, պրոդյուսեր, վոկալային պրոդյուսեր, հնչյունային ինժեներ
Քրիստոֆեր Ֆոգելմարկ – երգի հեղինակ, պրոդյուսեր, վոկալային պրոդյուսեր
Թամեկա Քոթլ – երգի հեղինակ
Քանդի Բուրուս – երգի հեղինակ
Քևին Բրիգս – երգի հեղինակ
Ալոե Բլեք – վոկալ
Մարկուս Թունբերգ Վեսել – հնչյունային ինժեներ
Ռիչարս «Սիգալ» Հուրեդիա – հնչյունային ինժեներ
Քևին Գրեյնջեր – միքշեր և մասթերինգ
Խուլիո Ռոդրիգես Սագրադոր – միքշեր և մասթերինգ (օգնական)


== Հիթ-շքերթներ ==


== Հավաստագրումներ ==


== Ծանոթագրություններ ==
Նիցախսկի գյուղական խորհուրդ (Տրոստյանեցկի շրջան)

Նիցախսկի գյուղական խորհուրդ  (ուկրաիներեն՝ Ницахська сільська рада), Ուկրաինայի Սումիի մարզի Տրոստյանեցկի շրջանում։
2001 թվականի տվյալներով Նիցախսկի գյուղական խորհրդում բնակվում էր 753 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կորմակիտիս

Կորմակիտիս (հուն․՝ Κορμακίτης, թուրքերեն՝ Kormacit), գյուղ Կիպրոսի Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։


== Բնակչություն ==
Ըստ 2011 թվականի տվյալների՝ բնակչությունը կազմում է 309 մարդ, մեծ մասը Մարոնիական կաթոլիկ եկեղեցիի հետևորդներ են։ Կորմակիտիսի բնակչությունը 1973 թվականից հետո նվազել է, այժմ բնակչությունը քիչ քիչ ավելանում է։


== Կլիմա ==
Ձմեռները մեղմ են, հունվարյան միջին ջերմաստիճանը տատանվում է 5-6։ Ամառը զով է և խոնավ, ապրիլից մինչև նոյեմբեր, օդի միջին ամսական ջերմությունը հասնում է 24 °C-ից 26 °C, իսկ առավելագույնը՝36 °C։ 


== Ծանոթագրություններ ==
Վիտալի Կլիչկո

Վիտալի Վլադիմիրովիչ Կլիչկո (ուկրաիներեն՝ Віталій Володимирович Кличко, հուլիսի 19, 1971(1971-07-19)[…], Բելովոդսկոե, Ղրղզական ԽՍՀ, ԽՍՀՄ), ուկրաինացի քաղաքական գործիչ, Կիևի քաղաքագլուխը (2014 թվականի հունիսի 5-ից), Կիևի քաղաքային պետական վարչության ղեկավարը (2014 թվականի հունիսի 25-ից), 7-րդ գումարման Ուկրաինայի ժողովրդական պատգամավոր (2012 թվականի դեկտեմբերի 12-ից մինչև 2014 թվականի հունիսի 5-ը), որտեղ եղել է Գերագույն ռադայի «УДАР» ֆրակցիայի ղեկավարը, Ուկրաինայի նախագահի խորհրդատուն (2005—2006 ոչ հաստիքային, 2006—2008 հաստիքով), ֆիզիկական կրթության և սպորտի բնագավառում գիտությունների թեկնածու, 2010-2015 թվականներին ուկրաինական «УДАР» կուսակցության և Պետր Պորոշենկոյի «Համերաշխություն» դաշինքի լիդերը, «Ռոկկի» ֆիլմի մյուզիքլի պրոդյուսերը (եղբոր և Սիլվեստր Ստալոնեյի հետ միասին)։
Նախկինում եղել է քիքբռնցքամարտիկ, պրոֆեսիոնալ բռնցքամարտիկ, հանդես է եկել ծանր քաշային կարգում։ WBC վարկածով (2004-2005, 2008-2013) բռնցքամարտի աշխարհի չեմպիոն։ The Ring ամսագրի (2004-2005) և WBO (1999-2000) վարկածներով բռնցքամարտի աշխարհի նախկին չեմպիոն։ Տարբեր կազմակերպությունների վարկածով քիքբռնցքամարտի աշխարհի առաջնությունների վեցակի չեմպիոն (չորս պրոֆեսիոնալ, երկու սիրողական)։ Սիրողական բռնցքամարտի Ուկրաինայի եռակի չեմպիոն։
2003 թվականի օգոստոսին եղբոր՝ Վլադիմիրի հետ, ստեղծեց «Կլիչկո եղբայրների հիմնադրամ» բարեգործական կազմակերպությունը։
2005 թվականի նոյեմբերին հայտարարեց սպորտային կարիերան ավարտելու մասին, իսկ 2007 թվականին՝ այն վերսկսելու մասին։ Սպորտային կարիերան վերջնականապես ավարտեց 2013 թվականի դեկտեմբերին։
Նրա փոքր կամ կրտսեր եղբայր Վլադիմիր Կլիչկոն նույնպես պրոֆեսիոնալ բռնցքամարտիկ է, WBA super, WBO, IBF, IBO և The Ring վարկածներով ծանր քաշային կարգում բռնցքամարտի աշխարհի չեմպիոն։
Մարզիչը՝ Ֆրից Զդունեկ (Վլադիմիրին նույնպես մարզել է)։


== Ծանոթագրություններ ==


== Արտաքին հղումներ ==
Կլիչկո եղբայրների պաշտոնական կայք
Վիտալի Կլիչկո-Պրոֆեսիոնալ մարտերի վիճակագրությունը BoxRec կայքում
Վիտալի Կլիչկո-Վիճակագրությունը Լենտապեդիայում, 2012
Վիտալի Կլիչկոյի «УДАР» կուսակցության պաշտոնական կայք
«Կլիչկո եղբայրների հիմնադրամ» բարեգործական կազմակերպություն Archived 2015-07-20 at the Wayback Machine.
Ֆրեդերիկու Վեստֆալեն

Ֆրեդերիկու Վեստֆալեն (պորտ.՝  Frederico Westphalen) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի մեջ։ Բնակչությունը կազմում է 27 308 մարդ, ըստ 2006 թվականի տվյալների։ Տարածքը կազմում է 264,975 կմ2։ Բնակչության խտությունը՝ 106,1 մարդ/կմ²։


== Վիճակագրություն ==
Համախառն ներքին արտադրանքը կազմել է 237 150 878,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 8 627,12 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,834։


== Պատմություն ==
Քաղաքը հիմնադրվել է 1954 թվականի դեկտեմբեր 15-ին։
Բացականչական նշան

Բացականչական նշանը հայերենի կետադրական նշաններից մեկն է, որը դրվում է արտասանության երկարաձգմամբ, զգացմունքներով արտաբերվող բառերի վրա, ավելի հաճախ՝ ձայնարկությունների։


== Գրականություն ==
Սերգեյ Աբրահամյան, «Հայերենի կետադրություն», ուսումնական ձեռնարկ, 2002 թ.
Պեսչիվո

Պեսչիվո (ռուս.՝ Песчиво), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծակքար (գետ)

Անվան այլ կիրառումների համար տե՛ս՝ Ծակքար (այլ կիրառումներ)Ծակքար, Ծակքարի ջուր, Ծակաքար, գետ Հայաստանի Գեղարքունիքի մարզում։ Սկիզբ է առնում Գեղամա լեռների հարավային մասի արևելյան լանջերից և Ծակքար գյուղից 3,5 կմ հյուսիս-արևելք թափվում Սևանա լիճ։ Երկարությունը՝ 12 կմ։
Հոսում է խոր կիրճով, որի առկայությամբ էլ Ղ. Ալիշանը բացատրել է գետի անունը։ Հնում հարուստ էր կողակ ձկնատեսակով։ Ղ. Ալիշանը «Սիսականին» կցված քարտեզում Ծակքարը սրա աջ օժանդակի անունով կոչվել է Կողագետ։ Ծակքար, Լիճք և Արգիչի գետերի գետաբերանային հատվածներում «Սևան» ազգային պարկի հարավ-արևմտյան հատվածում գտնվում է «Լիճք-Արգիչի» արգելոցը։ 2018 թ. Ծակքար գետի ջրի որակը գետաբերանի հատվածում գնահատվել է «միջակ»։ Նույն թվականի հուլիսին հասարակության օգնությամբ կատարվել են Ծակքար գետի մաքրման աշխատանքներ։


== Ծանոթագրություններ ==
Իրրեդենտիզմ

Իրրեդենտիզմ (իտալերեն՝ irredento, ինչը նշանակում է չազատված, չփոխհատուցված), ընդհանուր ազգապատկանելիության կամ պատմական փաստերի վրա հիմնված մեկ այլ պետության կամ պետությունների կազմում գտնվող տարածքի անեքսիան արդարացնող որևէ դիրքորոշում, տեսակետ։ Իրրեդենտիստական գաղափարախոսությունը հաճախ պաշտպանվում է համաազգայնական շարժումների կամ քաղաքական նույնականացման ու մշակութային և քաղաքական աշխարհագրության դիրքերից։ Տեսական առումով շատ երկրներ կարող են իրրեդենտիստական պահանջներ ներկայացնել իրենց հարևան երկրներին, քանի որ պատմության ընթացքում պետությունների սահմանները բազմաթիվ անգամ ձևափոխման են ենթարկվել։ Իրրեդենտիզմի վառ օրինակ կարող է ներկայանալ 1938 թվականին ամբողջ Ավստրիայի և Չեխոսլովակիայի գերմանախոս Սուդետենլանդ տարածաշրջանի անեքսիան Նացիստական Գերմանիայի կողմից։


== Տես նաև ==
Իրրեդենտիստական պահանջների և վճիռների ցանկ
Անեքսիականություն
Էթնիկ ազգայնականություն
Էքսպանսիականություն
Կենսական տարածություններ Արևելքում (Lebensraum)
Մեքսիկական ռեկոնկիստա
Ռևանշիզմ
Status quo ante bellum
Տարածքային վճիռ


== Արտաքին հղումներ ==
Նիկոլաևկա (գյուղ, Շևչենկոյի գյուղական խորհուրդ)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1934 թվականին։
2001 թվականի տվյալներով Նիկոլաևկա գյուղում բնակվում էր 104 մարդ։ Բնակավայրը զբաղեցնում է 0,15 կմ² տարածք։ Բնակչության խտությունը կազմում էր 693,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլոմոն

Օլոմոն  (ֆրանս.՝ Ollomont), կոմունա Իտալիայի Վալե դ'Աոստա մարզում։
Բնակչությունը կազմում է 160 մարդ (2008 թվականի տվյալներով)։ Բնակչության խտությունը՝ 3 մարդ/կմ²։ Տարածքը՝ 53 կմ²։ Փոստային ինդեքս՝ 11010։ Հեռախոսային կոդ՝ 0165։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0165 73243
Էլեկտրոնային փոստ՝ segreteria@comune.ollomont.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սուրբ Գևորգ եկեղեցի (Բարեկամավան)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ եկեղեցի, Հայ Առաքելական եկեղեցու տաճար Հայաստանի Հանրապետության Տավուշի մարզի Բարեկամավան գյուղում։


== Տես նաև ==
Տավուշի մարզ


== Գրականություն ==
Ռուբեն Սիմոնյան,  Տավուշի մարզ, Երևան, ««Ոսկան Երևանցի»», 2003 — 254 էջ. — 500 հատ։
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։


== Ծանոթագրություններ ==
Վելիկի Լիստվեն

Վելիկի Լիստվեն (ուկրաիներեն՝ Великий Листвен), գյուղ Ուկրաինայի Չեռնիգովի մարզի Գորոդնյայի շրջանում։ Բնակավայրը նախկինում նաև անվանվել է Լիստվենիցա։ Հիմնադրվել է 1440 թվականին։
2006 թվականի տվյալներով Վելիկի Լիստվեն գյուղում բնակվում էր 738 մարդ։ Բնակավայրը զբաղեցնում է 5 կմ² տարածք։ Բնակչության խտությունը կազմում էր 147,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմի Շումեր

Էմի Շումեր (անգլ.՝ Amy Schumer, հունիսի 1, 1981(1981-06-01)[…], Նյու Յորք շրջան, Նյու Յորք, Նյու Յորք, ԱՄՆ), ամերիկացի սթենդափ-կատակերգու, սցենարիստ, պրոդյուսեր և դերասանուհի։ 2007 թվականին վերջին Շումերն առաջին հայտնիությունն է ստացել է՝ Last Comic Standing շոուի չորրորդ տեղը զբաղեցնելով, որից հետո շարունակել է իր կարիերան՝ հանդես գալով կատակերգական շոուներում և խաղալով «Ստուդիա 30», «Լուի», «Աղջիկներ» սերիալներում։


== Կարիերա ==
Շումերի համր բեկումնային է դառնում Comedy Central-ում իր սեփական շոուն՝ «Էմի Շումերի ներսում», որը մեկնարկել է 2013-ին։ 2014 թվականին շոուում ելույթ ունենալու համար առաջադրվել է «Հեռուստատեսային քննադատների ընտրություն» մրցանակին, ինչպես նաև որպես սցենարիստ՝ Էմմի մրցանակաբաշխությանը։ 2015 թվականին MTV Movie Awards-ի վարողն էր։ 2015-ին արժանացել է «Հեռուստատեսության քննադատների ընտրության» մրցանակին։ 2015 թվականին արժանացել է «Էմմի» մրցանակի կատակերգական հեռուստասերիալում լավագույն կանացի դերի համար։
Հեռուստատեսային հաջողությունից հետո Շումերը գրել է սցենար և նկարահանվել ռեժիսոր Ջադ Ապատոուի «Առանց բարդույթների աղջիկը» ֆիլմի գլխավոր դերում։ Ֆիլմը և նրա սցենարը գովասանքի են արժանացել քննադատների կողմից։ Ըստ Time ամսագրի՝ 2015 թվականին Շումերը ընդգրկվել է տարվա հարյուր ամենաազդեցիկ մարդկանց ցանկում։
2016 թվականին դարձել է առաջին կինը, որը մտել է «10 ամենաբարձր վարձատրվող կատակերգուների» ցուցակը։


== Անձնական կյանք ==
2018 թվականի փետրվարի 13-ից Էմին ամուսնացած է շեֆ-խոհարար Քրիս Ֆիշերի հետ, ում հետ հանդիպել է հարսանիքից 3 ամիս առաջ։ Ամուսիններն ունեն մեկ որդի` Ջին Էթել Ֆիշերը (ծնվել է 2019 թվականի մայիսի 5-ին)։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Կարմրաշեն (այլ կիրառումներ)

Կարմրաշեն եզրը կարող է վերաբերել՝

Կարմրաշեն (Արագածոտնի մարզ), գյուղ ՀՀ Արագածոտնի մարզում։
Կարմրաշեն (Վայոց ձորի մարզ), գյուղ ՀՀ Վայոց ձորի մարզում։
Կարմրաշեն (գետ), գետ ՀՀ Արագածոտնի մարզում։
Կարմրաշենի սարավանդ, սարավանդ Արագած լեռնազանգվածի հարավարևմտյան ստորոտին՝ Թալինի սարավանդի և Ախուրյան ու Արաքս գետերի միջև։
Պուուտլի

Պուուտլի (էստ․՝ Puutli), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մերիլենդի համալսարան (Քոլեջ Պարկ)

Մերիլենդի համալսարան Քոլեջ Պարկում (հաճախ նաև Մերիլենդի համալսարան, Մերիլենդ, անգլ.՝ University of Maryland, College Park, UM, UMD կամ UMCP), պետական համալսարան ԱՄՆ-ի Մերիլենդ նահանգում։


== Կրթություն ==
Համալսարանը բակալավրիատի համար առաջարկում է 127 մասնագիտություններ, իսկ մագիստրատուրայի կամ PhD-ի համար՝ 112։ Ընդհանուր առմամբ համալսարանը բաժանված է 13 քոլեջների և դպրոցների


== Ռեյթինգներ ==


== Ծանոթագրություններ ==


== Արտաքին հղումներ ==

 Մեդիաֆայլեր Մերիլենդի համալսարան (Քոլեջ Պարկ) թեմայով Վիքիպահեստում:
http://www.umd.edu/ Մերիլենդի համալսարան (Քոլեջ Պարկ). պաշտոնական կայք
Official Athletics website Archived 2008-07-23 at the Wayback Machine.
Վյաչեսլավ Իվանով

Վյաչեսլավ Իվանով (ռուս.՝ Вячеслав Иванович Иванов, փետրվարի 16 (28), 1866, Մոսկվա, Ռուսական կայսրություն - հուլիսի 16, 1949(1949-07-16)[…], Հռոմ, Իտալիա), ռուսական սիմվոլիզմի բանաստեղծ-տեսաբան, փիլիսոփա, թարգմանիչ, դրամատուրգ, գրաքննադատ, բանասիրական գիտությունների դոկտոր։ «Արծաթե դարի» վառ ներկայացուցիչ։


== Գործունեություն ==
Գրական ասպարեզ մտնելով 1903 թվականին, երեսունվեց տարեկան հասակում, նա արագորեն ճանաչում ձեռք բերեց և տեղ գրավեց Ալեքսանդր Բլոկի, Անդրեյ Բելիի և սիմվոլիզմի «կրտսեր» սերնդի մյուս ներկայացուցիչների կողքին։ Հիմնական գաղափարը, որ ընկած է նրա տեսական աշխատությունների ու բանաստեղծությունների հիմքում՝ կյանքի ու արվեստի կոլեկտիվ, համընդհանուր կրոնական վերափոխման գաղափարն է, որ ենթադրում էր մարդկանց անջատվածության հաղթահարում, կրոնի նորոգում։ Իվանովը ուտոպիստական հույսեր էր փայփայում աշխարհի ու մարդկության ճակատագրի վերափոխման, նոր դարաշրջանի բացման մասին, երբ կհաղթանակեն «սինթետիկ», «համաժողովրդական» արվեստն ու գեղեցկությունը։ Նրա շատ բանաստեղծություններ ծանրաբեռնված են բանասիրական գիտելիքներով և դժվար են ընկալվում։ Բանաստեղծին հատուկ են ճոխ, գունեղ, արխայիկ, յուրահատուկ բառամթերքը, բարդ շրջադասությունները, բանաստեղծական տողի խտությունն ու ծանրությունը, անտիկ չափերի հաճախակի գործածությունը։ Նրա պոեզիայում կարևոր տեղ է գրավում մշակութային ժառանգության գաղափարը, այստեղից էլ՝ նրա մշտական հետաքրքրությունը անտիկ Հունաստանի, իտալական Վերածնության, Հին Ռուսիայի մշակույթի նկատմամբ։ Ռուսաստանը նրա բանաստեղծություններում հազվադեպ է երևան գալիս, ավելի հաճախ հանդիպում են անտիկ պատկերներ, իտալական բնանկարներ, հարավային Եվրոպայի լեռների ու ծովերի նկարագրություններ։ Իվանովը մեծ դեր է կատարել 20-րդ դարի սկզբի գրական շարժման մեջ։ Նրա առավել հայտնի գործերից են «Ձմեռային սոնետներն» ու «Հռոմեական սոնետները»։


== Ծանոթագրություններ ==


== Աղբյուրներ ==
Հրաչյա Թամրազյան, Վյաչեսլավ Իվանով (Ծանոթագրություններ)։ XX դարասկզբի ռուսական բանաստեղծություն, Ե., Երևանի համալսարանի հրատարակչություն, 1982, էջ 503-504։
Նորաշենիկ (գյուղ, Քաշաթաղի շրջան)

Անվան այլ կիրառումների համար տե՛ս՝ Նորաշենիկ (այլ կիրառումներ)

Նորաշենիկ, գյուղ Արցախի Հանրապետության Քաշաթաղի շրջանում։ Տեղաբաշխված է հանրապետության արևմտյան հատվածում։ Բերձոր շրջկետնտրոնից գտնվում է 35 կմ հեռավորության վրա, իսկ մայրաքաղաք Ստեփանակերտից՝ 85 կմ հեռավորության վրա։
Վարդուտ գյուղի հետ միասին կազմում է Նորաշենիկ համայնքը։


== Աշխարհագրություն ==
Համայնքը բարձր լեռնային է, ունի 3213,7 հա տարածք, որից 2147,6 հա գյուղատնտեսական նշանակություն, 1031,3 հա անտառային հողեր։ Նորաշենիկ համայնքի սահմանային գոտով հոսում է Շալվա գետը։
Բնակավայրի տարածքում առկա են խմելու ջրի բազմաթիվ բնական աղբյուր-առվակներ։


== Պատմություն ==
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Նորաշենիկ համայնքի բնակչության թվաքանակը կազմում է 78 մարդ, կա 15 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, Վարդուտի միջնակարգ դպրոցը, որտեղ սովորում են 20 աշակերտներ։


== Ծանոթագրություններ ==


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Աբրայինանք

Աբրայինանք, վայր Լեռնային Կիլիկիայում, Գումբեթափոր ավանից հյուսիս՝ հիշատակաված Լևոն Բ-ի 1212 թվականի պարգևագրում։


== Ծանոթագրություններ ==
Բաժանարար սարք

Բաժանարար սարք, շինվածքի կամ մեքենայի հանգույցի՝ շրջապտույտի (կամ հատվածի) զանազան բաժնեմասերով պարբերական պտտման (կամ տեղաշարժման) սարք։ Օգտագործվում է շինվածքների մակերևույթները մշակելու կամ չափելու, ինչպես նաև գործիքների ու մեքենաների մասերի գծային և շրջանային սանդղակների վրա բաժանքներ կատարելու համար։ Ըստ գործողության սկզբունքի լինում է ձեռքի և մեխանիկական։ Ամենատարածված Բաժանարար սարքերը բաժանարար գլխիկներն են (մեխանիկական և օպտիկական)։ Մեխանիկական բաժանարար գլխիկներն ունեն հատուկ սկավառակ, որի վրա մշակված անցքերի միջոցով կատարվում է գլխիկի բռնակի անհրաժեշտ հաշվարկային պտույտը։ Օպտիկական բաժանարար գլխիկները ունեն հաշվարկային մանրադիտակ, որն ապահովում է բաժանքի բարձր ճշգրտությունը։
Econometrica

Econometrica, ռեֆերատիվ գիտական ամսագիր, որը հոդվածներ է հրապարակում տնտեսական գիտության տարբեր ճյուղերից, հատկապես՝ Էկոնոմետրիկայից։ Ամսագիրը համատեղ հրատարակվում է Wiley-Blackwell ընկերության և Էկոնոմետրիկա ընկերության կողմից։ Պարբերականի ներկայիս գլխավոր խմբագիրը թուրք-ամերիկացի տնտեսագետ Դարոն Ասեմօղլուն է, որը աշխատում է Մասաչուսեթսի տեխնոլոգիական ինստիտուտում։
Էկոնոմետրիկայի առաջին թողարկումը լույս է տեսել 1933 թվականին։ Խմբագրական խորհրդի առաջին ղեկավարն է դարձել նորվեգացի տնտեսագետ Ռագնար Ֆրիշը, որը դարձել է 1969 թվականին Շվեդիայի պետական բանկի տնտեսական գիտությունների մրցանակի առաջին դափնեկիրներից մեկը՝ Ալֆրեդ Նոբելի հիշատակին։ Ֆրիշն իր դիրքում էր մինչև 1954 թվականը։ Հետաքրքիր է, որ առաջին թողարկումներն այժմ ամբողջությամբ անգլալեզու հանդեսի նյութերն էին պարունակում ֆրանսերենով։
Տնտեսագիտական միությունը ձգտում էր բարձր որակի հոդվածներ տպագրել հատուկ մրցանակի՝ Ֆրիշի մեդալի հանձնման միջոցով։ մրցանակը շնորհվում է յուրաքանչյուր երկու տարին մեկ լավագույն էմպիրիկ կամ տեսական — կիրառական հոդվածների հեղինակներին, որոնք հրապարակվել են վերջին հինգ տարիների ընթացքում։
Էկոնոմետրիկայի այս պահին առավել մեջբերված հոդվածն է Դենիել Կահնեմանի և Ամոս Տվերսկու հետազոտությունը հեռանկարների տեսության բնագավառում։ Սոցիալական և տնտեսական գիտությունների բնագավառում առավել մեջբերվող աշխատանքը, ինչպես նաև հենց ամսագրում առավել մեջբերված Է դարձել Հելբերտ Ուայթի A Heteroskedasticity-Consistent Covariance Matrix Estimator and a Direct Test for Heteroskedasticity հոդվածը։


== Ծանոթագրություններ ==


== Արտաքին հղումներ ==
Страница журнала на Wiley.com
Շիշակիի շրջան

Շիշակիի շրջան (ուկրաիներեն՝ Шишацький район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Շիշակի։


== Աշխարհագրություն ==
Շրջանի տարածքի մակերեսը կազմում է 800 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 24040 մարդ։ Բնակչության խտությունը կազմում էր 30,05 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ուլգատ

Ուլգատ (ֆր.՝ Houlgate), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 2135 մարդ, բնակչության խտությունը` 455.22 մարդ/կմ²։ Բնակավայրը զբաղեցնում է 4.69 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 26 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1167 աշխատունակ (15-64 տարեկան) բնակիչ, որոնցից ակտիվ էին 805-ը, իսկ ոչ ակտիվները` 362։ Ակտիվության ցուցանիշը կազմում է 69,0 %։ 805 աշխատունակ մարդկանցից աշխատել է 709 անձ (378 տղամարդ և 331 կին)։ Գործազուրկ են եղել 96 անձ (38 տղամարդ և 58 կին)։ 362 անաշխատունակներից 86-ը եղել են աշակերտներ կամ ուսանողներ, 175-ը` թոշակառուներ, իսկ 101-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զարեչնի (գյուղ, Գրախովսկի շրջան)

Անվան այլ կիրառումների համար տե՛ս՝ ԶարեչնիԶարեչնի (ռուս.՝ Заречный), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 522 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արաքս (Արմավիրի շրջան)

Արաքս, գյուղ Հայաստանի Արմավիրի մարզում՝ մարզկենտրոնից 39 կմ հարավ-արևելք։ Տեղակայված է ծովի մակերևույթից 825 մ բարձրության վրա՝ Մեծամոր գետի աջափնյակում։


== Բնակչություն ==
Բնակիչների նախնիների մի մասը 1915-20 թթ. այստեղ են գաղթել Երևանի նահանգի Սուրմալուի գավառից։
Արաքսի ազգաբնակչության փոփոխությունը.


== Տնտեսություն ==
Բնակչությունը զբաղվում է այգեգործությամբ, բանջարաբուծությամբ, անասնապահությամբ, հացահատիկի և բոստանային կուլտուրաների մշակությամբ։


== Պատկերասրահ ==
Սարդարապատի հուշահամալիրը Արաքսում
		
		
		
		
		
		
		
		
		
		


== Տես նաև ==
Արաքսի (Արմավիրի տարածաշրջան) պատմության և մշակույթի անշարժ հուշարձանների ցանկ (Արմավիրի մարզ)


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Ծանոթագրություններ ==